**1. Ce este HTML? (Hypertext Markup Language)**

- Este un set de coduri logice care constituie apariţia unui document web si a informatiilor pe care le deţine. Codurile sunt scrise intre "**<**" (paranteza deschisa) si "**>**" (paranteza inchisa), cu toate ca nu sunt chiar paranteze, aşa se numesc si arata aşa: **< >**.  
Exemplu:

**<BODY>** sau **<DIV>**

- Cele mai multe elemente (*numite si tag-uri*) au un element (tag) de deschidere si un element de închidere distins prin "/" in interiorul parantezei deschise "<".  
Exemplu:

**<DIV> ... </DIV>**

- Primul cuvânt care apare înăuntru "<" se numeşte **element** sau **eticheta HTML** si spune browser-ului sa facă ceva, precum <DIV>  
- Cuvintele care urmeaza după element in interiorul "< >"se numesc **atribute** care descriu proprietăţile elementului. Cum ar fi stilul: culoarea, mărimea, etc.  
- Atributele sunt separate prin spatiu si urmate de semnul egal "=", dupa care sunt scrise, intre ghilimele (" ") **valorile atributelor**.  
- Astfel, o eticheta HTML poate contine elementul de identificare, atribute si valori.  
- *In urmatorul exemplu elementul este DIV atributul****style****si valoarea "color:blue;"*:

**<DIV style="color:blue;">Acest text va fi albastru</DIV>**

**2. Structura documentului HTML**

- Un document (fisier) HTML este alcatuit din mai multe elemente si atributele lor.  
- La început un element **HTML** cuprinde (înconjoară ) datele documentului. Acest element conţine doua sub-elemente principale: **HEAD** si **BODY**. In HEAD se poate adauga titlul paginii web si alte elemente numite metatag-uri, precum si scripturi JavaScript si stil-uri CSS. In BODY se adauga continutul documentului care va fi afisat in pagina web.  
Exemplu:

<!DOCTYPE html>  
<html>  
  <head>  
    <title>Titlu Documentului</title>  
  </head>  
  <body>  
    Continutul paginii  
  </body>  
</html>

Structura generala a unui document HTML  
  
**<!DOCTYPE html>  
<html>**  
**<HEAD>** Acesta are si el mai multe sub-elemente:  
**<TITLE>**Aici se scrie titlul documentului, cat mai sugestiv, si se încheie cu **</TITLE>**  
**<BASE>** Poate fi folosit pentru a înregistra locaţia documentului in forma URL. (Necesar daca documentul nu este accesat in locaţia lui originala). Se încheie cu **</BASE>**  
        **<LINK>**Indica o relaţie dintre document si alte obiecte de pe WEB. Se încheie cu **</LINK>**  
        **<META>**Aici sunt scrise informaţii cum ar fi tastatura (limbaj) folosita, descrierea si cuvinte cheie care pot fi găsite de motoarele de căutare. Se încheie cu **</META>**  
        **<SCRIPT>**Conţine oricare din JavaScript sau VB Script. Se încheie cu **</SCRIPT>**  
        **<STYLE>**Conţine informaţii privind stilul, grafica informaţiilor care vor apărea pe pagina. Se încheie cu **</STYLE>**  
    Aici se încheie elementele adaugate in HEAD  
    **</HEAD>**  
    **<BODY>**Etichetele HTML si continutul documentului care va fi afisat in pagina web sunt incluse in acest element. Aici pot fi puse si elemente cum ar fi: **<SCRIPT> </SCRIPT>**  
Se încheie cu  
    **</BODY>**  
    **</HTML>**

**Creare si editare pagini**

Sunt mai multe programe prin care se pot crea pagini web, chiar fara a cunoaste limbjul HTML, cum sunt Microsoft FrontPage sau Macromedia Dreamweaver.  
Editoarele de text simple sunt programele de baza, si cele mai folosite, pentru editarea paginii web. Avantajul folosirii lor este simplitatea, pentru creare paginii web sunt necesare câteva din codurile invizibile ale limbajului HTML, astfel se creaza documente rapid si usor, in plus ocupa foarte putin spatiu si resurse de memorie, acestea insa necesita cunoasterea limbajului HTML.  
Dintre editoarele de text cunoscute cel mai folosit este **NotePad** (sau NotePad++), care este folosit si pentru acest curs, dar poate fi utilizat orice editor de text. Pentru începatori si pentru usurinta cu care se lucreaza, eu recomand folosirea aplicatie Notepad++.

**1. Crearea bazei de început a unui document**

HTML contine elemente sigure, generale, care sunt necesare pentru crearea unui document HTML.  
Pentru început deschideti aplicatia NotePad si scrieti structura de baza a unei pagini web. Aceasta este:

<!DOCTYPE html>

<html>

<head>

<title> Titlul </title>

</head>

<body>

<h1>Titlu afisat in pagina</h1>

Continut

</body>

</html>

Incercati codul

Acum pagina dv. are HEAD si BODY in interiorul bazei <HTML>.  
In interiorul elementului HEAD are elementul TITLE, pe care ar trebui sa-l completati cu un text reprezentativ ca titlu al documentului dv.; si in BODY titlul care va fi afisat in pagina (in tag <h1>) si un text "Continut".  
Ceea ce scrieti la TITLE va apare in linia cea mai de sus a browseru-lui (deasupra meniurilor). La TITLE puteti pune orice text, dar este bine sa scrieti ceva care sa descrie cat mai bine obiectul si continutul paginii deoarece este ceea ce cauta si indexeaza multe portaluri de cautare de pe internet, si indicat, sa nu depaseasca 70 caractere.  
Ceea ce adaugati intre tag-urile <body> </body> reprezinta continutul paginii, care va fi afisat in browser.  
Mai jos gasiti un exemplu cum ar putea fi completat tag-ul TITLE si un mic continut in pagina:

<!DOCTYPE html>

<html>

<head>

<title>MarPlo.net - Cursuri, Jocuri si Anime</title>

</head>

<body>

<h1>Pagina HTML</h1>

Lectii, exemple si explicatii.

</body>

</html>

Incercati codul

- <h1> </h1> este o eticheta HTML pentru afisare de text mare (ca un titlu) in pagina.  
- Ca sa vedeti rezultatul, copiati acest cod intr-o pagina noua deschisa cu Notepad si apoi salvati fisierul cu extensia .html. Daca nu stiti deja, pt. a-l salva alegeti la "*Save as type*" - All Files, apoi la "*File name*" ii scrieti numele si extensia (ex.: "pagina.html"). Dupa ce a fost salvat fisierul, deschideti-l cu un browser (trebuie sa mearga cu dublu-click pe el).

**Setarea stilului paginii**

- Proprietatile de stil ale elementelor din pagina pot fi controlate in atributul **style**, de exemplu cum ar fi culorile pentru fondul paginii si pentru text.  
Culorile sunt setate folosind culorile de baza: rosu, verde si albastru; expresia folosita RGB (Red, Green, Blue), acestea sunt reprezentate ca valori hexadecimale si sunt scrise intre ghilimele (" "), la inceput trebuie adaugat caracterul '**#**'. Fiecare 2 unitati ale codului reprezinta una din culorile RGB.  
De exemplu: **#00aa11**  reprezinta o culoare care nu are Rosu (00), are Verde (aa) si Albastru mai putin (11).  
  
**Elementul BODY**

* - Acestui element ii puteti adauga informatii care sa defineasca culoarea sau imaginea din fondul paginii, textul si culoarea link-urilor.
* - Daca elementul BODY nu este completat cu alte atribute atunci browser-ul va prezenta culorile standard, de obicei fondul este alb.
* - Pentru a seta culoare fondului paginii adaugati in eticheta <BODY> atributul **style** si proprietatea ***background-color*** cu valoarea culorii.
* - Urmatorul exemplu va prezenta un document a carui fond este de culoare albastra:

<body style="background-color:#0000ff;">Continut</body>

* **Culoarea textului**
  + - Proprietatea **color** din "style" controleaza culoarea textului.
  + - Acesta va afecta tot textul din document care nu este colorat de alte elemente.
  + - Culoarea standard pentru text este Negru.
  + - Iata un exemplu in care culoarea fondului va fi albastru si culoarea textului va fi rosu:

<body style="background-color:#0000fe; color:#fe0000;">Continut</body>

* **Folosirea unei imagini ca fond pentru pagina (background)**
  + - La fondul paginii se poate adauga si o imagine, cu proprietatea ***background-image:url('bgimage.jpg')***.  
    Daca imaginea este mai mica decât dimensiunile paginii atunci imaginea va fi multiplicata pana va acoperi întreg cadru documentului. Este indicat ca imaginea sa fie in format \*.gif sau \*.jpg. Folosirea unei imagini va da un aspect placut documentului. Pentru a vedea cum arata un document al carui fond este o imagine [**click aici**](https://marplo.net/addons/html/imagefond.htm).
  + - Un exemplu de cod HTML cu imagine pentru background este urmatorul:

<body style="background-image:url('bgimage.jpg');">Continut</body>

In acest exemplu fondul pagini va fi dat de imaginea din fisierul "bgimage.jpg", care sa fie in acelasi director.

**Salvare pagina html**

Dupa ce a-ti creat baza de început a unui document si a-ti setat proprietatile, trebuie sa salvati fisierul. Salvarea trebuie facuta intr-un format pe care browser-ul îl poate recunoaste. Extensia standard pentru un fisier care reprezinta o pagina web este "**.htm**" sau "**.html**". De obicei se foloseste ".html".  
- Pentru a salva documentul ca sa arate ca o pagina web, in **NotePad** alegeti din meniul **File** comanda **Save** si salvati fisierul cu orice nume doriti, dar cu extensia **html** (sau "htm") - (*La File name: scrieti si numele si extensia ".html", exemplu: index.html*). Daca nu scrieti extensia, NotePad va salva documentul in format "*txt*".  
- Pentru a vedea documentul ca o pagina web, duceti-va in directorul in care a-ti salvat fisierul si deschideti-l pur si simplu (cu Enter sau dublu-click la mouse), acesta va fi deschis automat de browser-ul pe care-l folositi (Mozilla Firefox, Internet Explorer, Opera). Sau deschide-ti browser-ul si din comanda Open deschideti documentul pe care l-ati salvat.  
- Pentru a continua lucrarea, a face modificari paginii sau pentru a adauga altceva in documentul HTML, deschideti documentul cu NotePad. Una din metode este sa deschideti aplicatia NotePad si din meniul File alegeti Open apoi gasiti fisierul pe care vreti sa-l modificati si dati clic pe butonul Open. Dupa ce terminati modificarile salvati, astfel daca redeschideti documentul ca o pagina web acesta va fi deschis cu noul format.